dh-unibe/image-text_koenigsfelden-charters-post-1500 huggingface dataset:
Wir, Albrecht und Leupolt, pruͤder, von goͤts gnaden hˀtzogen ze Oͤsterˀ, ✳ ze Steyr, ✳ ze Kêrndn̄ ✳ und ze
Krayn, ✳ grafen ze Tyrol, ✳ ꝫcꝭ, bekennen und tuͦn kunt offenlich mit disem briefe, daz wir den erbˀn un̄
geistlichen der eͣbtessinne und dem convent des klosters ze Kùngsvelt, ✳ Sand Claren ordens, in Kostentzˀ
bystuͦm, unsˀn getˀwͤn, andechtigen, fùr zway tausent und vier hundert gulden der gewicht von
Florentz, ✳ die in unser getrewˀ, lieber Albr̄ der Schenkch von Ried, ✳ unser, des obgen̄ hertzog Albr̄,
hofmaistˀ, von gescheftes wegen der durchlouchtigen fùrstinne, weilent unsrˀ lieben pêslein, frawͤn
Agnesen, kuniginne ze Ungˀn, schuldig was und die wir im fùr den schaden, den er und sein
diener vor Ryed in unsˀm dienste an rozzen und pherden genomen hat, ✳ abgenomen haben,
gegebn̄ habn̄ ✳ wizzentlich und gebn̄ ouch mit disem briefe recht ✳ und redlich fur uns und unsˀ
erbn̄ die acht mark gelts, gelegen in dem Aygen, ✳ die unser rechtes lediges aygen sind, ✳ die der
obgen̄ unserr pêsel, seligen, ✳ leipding waren und die si fùrbaz etlichen genanten personen
zuͦ irn tagen verschaft hat, ✳ und wellen und mainen, wenne dieselbn̄ acht mark
gelts ledig wˀdent und dieselbn̄ personen abgegangen und erstorben sind, daz si denne ✳
von diser unsrˀ gabe wegn̄ gentzlich ledig und loz an die klosterfrawͤn und an ir kloster
gevallen sein sullent. ✳ also daz si dannenthin ewiklich diseselbn̄ gùlte zuͦ irn und irs klostˀs
handen innehabn̄, ✳ niezzen, ✳ besitzen, ✳ besetzen und entsetzn̄ sullent ✳ und mugent ✳ als ander ir
aygenen ✳ guͤter und gùlte, ✳ ane alle widerrede ✳ und gevˀ, ✳ mit urkunt ditz briefs, ✳ geben
ze Prag, an mentag nach dem suntag judica in der vasten, ✳ nach Krists geburde
drewzehn̄ hundert jar und darnach in dem sechs und sechtzigistem jare. ✳
✳ d̄ ✳ ꝯcꝭ ✳ marscal̄ ꝓvīl̄
de Stadegg ✳ ꝫ Wehingˀ
Königsf. 334
Kgsf. 334
Staatsarchiv
AARGAU
wist um̄ acht marck geltz
im ampt Eigen ✳ hab̄n Albrecht und
Lùpolt beid hertzog₎ und gepruͤder den
frowen zuͦ Kùngsfeld₎ vˀordnet
✳ K ✳
✳ D ✳ 7 ✳
✳ n ✳ l ✳
✳ umb ✳ acht mark gelts
dem klostˀ ze Kùngsvelt
lit im Eygen